PMIndiaData/PMIndiaSum huggingface dataset:
అజామ్‌ఘ‌డ్‌లో పూర్వాంచ‌ల్ ఎక్స్‌ప్రెస్ వేకు శంకుస్థాప‌న చేసిన ప్ర‌ధాన‌మంత్రి శ్రీ‌న‌రేంద్ర‌మోదీ

ప్ర‌ధాన‌మంత్రి శ్రీ న‌రేంద్ర‌మోదీ ఈరోజు (జూలై 14,2018) ఉత్త‌ర‌ప్ర‌దేశ్‌లోని అజామ్‌ఘ‌డ్‌లో పూర్వాంచ‌ల్ ఎక్స్‌ప్రెస్‌వే కు శంకుస్థాప‌న చేశారు. ఈ సంద‌ర్భంగా పెద్ద‌సంఖ్య‌లో హాజ‌రైన ప్ర‌జ‌ల‌నుద్దేశించి ప్ర‌సంగిస్తూ ప్ర‌ధాన‌మంత్రి, ఈ శంకుస్థాప‌న కార్య‌క్ర‌మం రాష్ట్ర అభివృద్ధి ప్ర‌యాణంలో కొత్త అధ్యాయానికి శ్రీ‌కారంగా అభివ‌ర్ణించారు. ఉత్త‌ర‌ప్ర‌దేశ్ ముఖ్య‌మంత్రి యోగి ఆదిత్య‌నాథ్ రాష్ట్రానికి అందిస్తున్న నాయ‌కత్వాన్ని ఆయ‌న కొనియాడారు. రాష్ట్రంలో అభివృద్ధికి అనుకూల‌మైన వాతావ‌ర‌ణాన్ని క‌ల్పించేందుకు రాష్ట్ర‌ప్ర‌భుత్వం కృషిచేస్తున్న‌ద‌ని ఆయ‌న అన్నారు. స‌మాజంలోని వివిధ వ‌ర్గాల ప్ర‌జ‌ల అభ్యున్న‌తికి రాష్ట్ర‌ప్ర‌భుత్వం కృషి చేస్తున్న‌ద‌ని ఆయ‌న అన్నారు. 340 కిలోమీట‌ర్ల పోడ‌వున నిర్మించ‌నున్న పూర్వాంచ‌ల్ ఎక్స్‌ప్రెస్ వే నిర్మిత‌మౌతున్న మార్గంలోని గ్రామాలు , ప‌ట్ట‌ణాల స్వ‌రూప‌మే మారిపోనున్న‌ద‌ని ప్ర‌ధాని అన్నారు. ఇది ఢిల్లీ – ఘాజిపూర్ మ‌ధ్య త్వ‌ర‌గా చేరుకోవ‌డానికి అనుసంధాన‌త క‌ల్పిస్తుంద‌ని అన్నారు. ఎక్స్‌ప్రెస్ వే మార్గం వెంబ‌డి కొత్త సంస్థ‌లు, కొత్త పరిశ్ర‌మ‌లు అభివృద్ధి చేసుకోవ‌చ్చ‌ని చెప్పారు. ఈ ప్రాంతంలో చారిత్ర‌క ప్రాధాన్య‌త‌గ‌ల ప్రాంతాల‌లో ప‌ర్యాట‌కాన్ని అభివృద్ధి చేసుకోవడానికీ ఇది ఎంతో దోహ‌ద‌ప‌డుతుంద‌ని ప్ర‌ధాన‌మంత్రి అన్నారు. ఇవాళ అభివృద్ధికి అనుసంధాన‌త ఎంతో అవ‌స‌ర‌మ‌ని ప్ర‌ధాని న‌రేంద్ర‌మోదీ అన్నారు. గ‌త నాలుగు సంవ‌త్స‌రాల‌లో ఉత్త‌ర‌ప్ర‌దేశ్‌లో జాతీయ ర‌హ‌దారుల నెట్‌వ‌ర్క్‌ను దాదాపు రెట్టింపు చేసిన‌ట్టు ఆయ‌న చెప్పారు. ఈ సంద‌ర్బంగా ప్ర‌ధాన‌మంత్రి విమాన‌యాన అనుసంధాన‌త‌, జ‌ల‌మార్గ అనుసంధాన‌త‌ల గురించి కూడా ప్ర‌స్తావించారు. దేశ తూర్పు ప్రాంతాన్ని నూత‌న అభివృద్ధి కారిడార్‌గా తీర్చిదిద్దేందుకు కృషి చేయ‌డం జ‌రుగుతుంద‌ని ప్ర‌ధాని అన్నారు. స‌బ్ కా సాథ్‌, స‌బ్ కా వికాస్ అన్న త‌న దార్శ‌నిక‌త గురించి ప్ర‌ధాని పున‌రుద్ఘాటించారు.ఈ ప్రాంతాన్ని స‌మ‌తూకంతో అభివృద్ధి చేయ‌వ‌ల‌సిన ఆవ‌శ్య‌క‌త‌ను ప్ర‌ధాని నొక్కిచెప్పారు. డిజిట‌ల్ క‌నెక్టివిటీ గురించి ప్ర‌స్తావిస్తూ ప్ర‌ధాన‌మంత్రి, దేశంలో ఇప్ప‌టివ‌ర‌కు ల‌క్ష పంచాయితీల‌కు ఆప్టిక‌ల్ ఫైబ‌ర్ కనెక్టివిటీ క‌ల్పించ‌డం జ‌రిగింద‌న్నారు. అలాగే మూడు ల‌క్ష‌ల కామ‌న్ స‌ర్వీస్ సెంట‌ర్లు సామాన్యుల జీవితాల‌ను సుల‌భ‌త‌రం చేశాయ‌ని ఆయ‌న అన్నారు. ప్ర‌ధాన‌మంత్రి ఆవాస్ యోజ‌న‌, ప్ర‌ధాన‌మంత్రి గ్రామ్ స‌డ‌క్ యోజ‌న‌, వంటి కేంద్ర ప్ర‌భుత్వం అమ‌లు చేస్తున్న ప‌లు సంక్షేమ ప‌థ‌కాల గురించి కూడా ప్ర‌ధాన‌మంత్రి త‌మ ప్ర‌సంగంలో ప్ర‌స్తావించారు. రైతుల‌కు ప్ర‌యోజ‌నం క‌లిగించే విధంగా ,ఖ‌రీఫ్ పంట‌ల‌కు క‌నీస మ‌ద్ద‌తు ధ‌ర‌ను పెంచిన విష‌యాన్ని ప్ర‌ధాని ప్ర‌స్తావించారు. ముస్లిం మ‌హిళ‌ల‌కు ముమ్మార్లు త‌లాక్ నుంచి ర‌క్ష‌ణ క‌ల్పించే చ‌ట్టాన్ని అడ్డుకోవ‌డానికి కొన్ని శ‌క్తులు ప్ర‌య‌త్నించాయ‌ని ఆయ‌న విమ‌ర్శించారు. ఈ చ‌ట్టం వాస్త‌విక రూపం దాల్చ‌డానికి త‌మ‌కు గ‌ల గట్టి సంక‌ల్పం గురించి ఆయ‌న పేర్కొన్నారు. కేంద్ర‌ప్ర‌భుత్వం, ఉత్త‌ర‌ప్ర‌దేశ్ ప్ర‌భుత్వం, దేశం, దాని ప్ర‌జ‌లు అత్యంత ముఖ్య‌మ‌ని ఆయ‌న అన్నారు. ఈ ప్రాంత నేత కార్మికుల అభివృద్ధికి ప‌లు చ‌ర్య‌లు తీసుకున్న‌ట్టు ప్ర‌ధాన‌మంత్రి చెప్పారు. ఈ సంద‌ర్భంగా ఆయ‌న ఆధునిక యంత్రాలు, త‌క్కువ వ‌డ్డీరేటుకు రుణాల మంజూరు,వార‌ణాసిలో ట్రేడ్ ఫెసిలిటేష‌న్ సెంట‌ర్ తదిత‌ర చ‌ర్య‌ల గురించి ఆయ‌న ప్ర‌స్తావించారు. రాష్ట్ర‌ప్ర‌భుత్వం తీసుకున్నే ప‌లు చ‌ర్య‌ల గురించి కూడా ప్ర‌ధాని ప్ర‌స్తావించారు.
మొదటి రాజ్యాంగ ఆమోద దినోత్సవం  సందర్భంగా దేశ ప్రజలకు ప్రధాని శుభాకాంక్షలు :  భారత రాజ్యాంగ రూపకల్పనలో డాక్టర్ బాబా సాహెబ్ అంబేద్కర్ కృషికి ప్రధాని వందనం

మొట్టమొదటి రాజ్యాంగ ఆమోద దినోత్సవం సందర్భంగా ప్రధాన మంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు. భారత రాజ్యాంగ రూపకల్పనలో ప్రముఖ పాత్ర పోషించిన డాక్టర్ బాబాసాహెబ్ అంబేద్కర్ కు ఈ సందర్భంగా ప్రధాన మంత్రి వందనం చేశారు. ” చరిత్రాత్మకమైన మొదటి రాజ్యాంగ ఆమోద దినోత్సవం సందర్భంగా ప్రజలందరికీ శుభాకాంక్షలు. రాజ్యాంగం గురించి తెలుసుకునేందుకు ఈ ప్రత్యేక రోజు మీలో స్ఫూర్తి నింపుతుందని ఆకాంక్షిస్తున్నా. మనం అంతా గర్వించదగిన రాజ్యాంగాన్ని రూపొందించడానికి ఆవిశ్రాంతంగా శ్రమించిన గొప్ప మేధావులకు ఘనమైన నివాళి అందించేందుకే ఈ ప్రత్యేక దినం. డాక్టర్ బాబాసాహెబ్ అంబేద్కర్ కృషిని గుర్తుచేసుకోకుంటే మన రాజ్యాంగం ప్రస్తావనే ఉండదు. రాజ్యాంగ రూపకల్పనలో కీలక పాత్ర పోషించిన ఆయనకు వందనం. మన రాజ్యాంగ విలువలను, సిద్ధాంతాలను గౌరవించాలి. మన పూర్వీకులు గర్వించదగిన భారతావనిని నిర్మించాలి ” అని ప్రధాని పేర్కొన్నారు.
కీర్తిశేషులు షేక్ ముజీబుర్ రహమాన్ జ‌యంతి నాడు ఆయ‌న కు శ్ర‌ద్ధాంజ‌లి ఘ‌టించిన ప్ర‌ధాన మంత్రి

బంగబంధు కీర్తిశేషులు షేక్ ముజీబుర్ రహమాన్ జ‌యంతి నాడు ప్ర‌ధాన మంత్రి శ్రీ న‌రేంద్ర మోదీ ఆయ‌న కు శ్ర‌ద్ధాంజ‌లి ఘ‌టించారు. ‘‘స్వాతంత్య్రం, మాన‌వ హ‌క్కుల పక్షం వహించిన‌ బంగ‌బంధు కీర్తిశేషులు షేక్ ముజీబుర్ రహమాన్ కు ఆయ‌న జ‌యంతి నాడు ఇదే నా హృద‌యపూర్వ‌క శ్ర‌ద్ధాంజ‌లి. ఆయ‌న భార‌తీయుల కు కూడా ఒక క‌థానాయ‌కుడు గా ఉన్నారు. చ‌రిత్రాత్మ‌క‌మైన #MujibBorsho ఉత్స‌వాల లో పాలుపంచుకోవ‌డం కోసం ఈ నెల లో బాంగ్లాదేశ్ ను సంద‌ర్శించ‌నుండ‌డం నాకు గౌరవప్రదమైనటువంటి విషయం అవుతుంది’’ అని ప్ర‌ధాన మంత్రి అన్నారు. My heartfelt homage to Bangabandhu Sheikh Mujibur Rahman, a champion of human rights and freedom, on his birth anniversary. He is a hero for all Indians too. It will be my honour to visit Bangladesh later this month for the historic #MujibBorsho celebrations.
మౌలానా వహీదుద్దీన్ ఖాన్ గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

మౌలానా వహీదుద్దీన్ ఖాన్ గారి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘మౌలానా వహీదుద్దీన్ ఖాన్ గారి మరణ వార్త నాకు దు:ఖాన్ని కలిగించింది. ధర్మశాస్త్రం, ఆధ్యాత్మిక సంబంధి అంశాల పై మౌలానా వహీదుద్దీన్ ఖాన్ గారి కిి గల అంతర్ దృష్టి తో కూడినటువంటి జ్ఞానానికి గాను ఆయన ను స్మరించుకోవడం జరుగుతుంది. సాముదాయిక సేవ అన్నా, సామాజిక సాధికారిత అన్నా ఆయన కు ఎంతో మక్కువ. ఆయన కుటుంబానికి, అశేష సంఖ్య లో ఉన్న ఆయన శ్రేయోభిలాషుల కు ఇదే నా సంతాపం. మౌలానా వహీదుద్దీన్ ఖాన్ గారి ఆత్మ కు ఈశ్వరుడు శాంతి ని ప్రసాదించు గాక.’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
సెప్టెంబర్ 17న మధ్య ప్రదేశ్ ను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ సెప్టెంబర్ 17వ తేదీ నాడు మధ్య ప్రదేశ్ ను సందర్శించనున్నారు. ఆ రోజు న ఉదయం సుమారు 10:45 నిమిషాల ప్రాంతం లో కొన్ని చిరుతల ను ప్రధాన మంత్రి కూనో నేశనల్ పార్క్ లోకి వదలి పెడతారు. ఆ తరువాత దాదాపు గా మిట్టమధ్యాహ్నం 12 గంటల వేళ కు ఆయన శ్యోపుర్ లోని కరాహల్ లో జరిగే స్వయంసహాయ సమూహాల (ఎస్ హెచ్ జి) సమ్మేళనం లో మహిళా ఎస్ హెచ్ జి సభ్యులు/కమ్యూనిటి రిసోర్స్ పర్సన్స్ తో కలసి పాల్గొననున్నారు. కూనో నేశనల్ పార్క్ లో ప్రధాన మంత్రి చిరుతపులుల ను ప్రధాన మంత్రి కూనో నేశనల్ పార్క్ లో వదలి పెట్టడడం భారతదేశం లో వన్యజీవుల వివిధీకరణ కు మరియు వాటి ఆవాసాల కు నూతన చైతన్యాన్ని ఇవ్వడానికి ఆయన చేస్తున్నటువంటి ప్రయత్నాల లో ఒక భాగం గా ఉన్నది. చిరుతపులి సంతతి భారతదేశం లో మటుమాయం అయిందంటూ 1952వ సంవత్సరం లో ప్రకటన చేయడం జరిగింది. ప్రస్తుతం వదలిపెట్టబోతున్నటువంటి చిరుత లు నమీబియా కు చెందినవి. ఈ సంవత్సరం మొదట్లో సంతకాలు జరిగిన ఒక ఎంఒయు లో భాగం గా వాటిని తీసుకు రావడమైంది. భారతదేశం లో చిరుతల ను ప్రవేశపెట్టడం అనేది ‘ప్రాజెక్ట్ చీతా’ లో ఒక భాగం గా ఉంది. ‘ప్రాజెక్ట్ చీతా’ అనేది వన్య మాంసాహారి జీవుల ఖండాంతర స్థానాంతరణ కు సంబంధించిన పథకాలలో ప్రపంచంలోకెల్లా తొలి దొడ్డ పథకం అని చెప్పాలి. చిరుతలు భారతదేశం లో బహిరంగ అరణ్యాలు మరియు పచ్చికభూమి సంబంధి ఇకోసిస్టమ్స్ పునరుద్ధరణ కు సహాయకారి కానున్నాయి. ఇది జీవవైవిధ్యం సంరక్షణ తో పాటుగా జల భద్రత, వాతావరణం లో నుండి కర్బనాన్ని వేరుచేయడం, నేలల్లోని తేమ ను కాపాడడం వంటి ఇకోసిస్టమ్ సర్వీసెజ్ ను వృద్ధి చెందింప చేసి, తద్ద్వారా విస్తృత సమాజాని కి లబ్ధి చేకూర్చడం లో దోహదపడనుంది. ఈ ప్రయాస పర్యావరణ పరిరక్షణ మరియు వన్యజీవి సంరక్షణ దిశ లలో ప్రధాన మంత్రి యొక్క వచనబద్ధత కు అనుగుణం గా ఉంది. అంతేకాకుండా, ఇకోటూరిజమ్ మరియు ఇకో-డెవలప్ మెంట్ కార్యకలాపాల ద్వారా స్థానిక సముదాయాని కి బ్రతుకుదెరువు తో జతపడ్డ అవకాశాల ను పెంచేందుకు కూడా దోవ తీయనుంది. ఎస్ హెచ్ జి సమ్మేళనం లో ప్రధాన మంత్రి ప్రధాన మంత్రి శ్యోపుర్ లో కరాహల్ లో ఏర్పాటవుతున్న ఎస్ హెచ్ జి సమ్మేళనం లో పాల్గొననున్నారు. దీన్ దయాళ్ అంత్యోదయ యోజన-నేశనల్ రూరల్ లైవ్ లీ హుడ్ స్ మిశన్ (డిఎవై-ఎన్ఆర్ఎల్ఎమ్) లో భాగం గా ప్రోత్సాహాన్ని అందజేస్తున్నటువంటి వేల కొద్దీ మహిళా స్వయం సహాయ సమూహాల సభ్యులు/ కమ్యూనిటీ రిసోర్స్ పర్సన్స్ ఈ సమ్మేళనాని కి తరలివస్తారు. ఇదే కార్యక్రమం లో, పిఎమ్ కౌశల్ వికాస్ యోజన లో భాగం గా పర్ టిక్యులర్ లీ వల్ నరబుల్ ట్రైబల్ గ్రూప్స్ (పివిటిజి) కి చెందిన నాలుగు నైపుణ్య కేంద్రాల ను కూడా ప్రధాన మంత్రి ప్రారంభించనున్నారు. గ్రామీణ ప్రాంతాల కు చెందిన పేద కుటుంబాల ను దశల వారి గా ఎస్ హెచ్ జి లో చేరే అవకాశం ఇచ్చి, వారు వారి యొక్క జీవనోపాధి మార్గాల ను విధవిధాలు గా తీర్చిదిద్దుకొనేందుకు అవసరమైన దీర్ఘకాలిక సమర్థన ను అందించడం, వారి ఆదాయాల ను మరియు జీవన నాణ్యత ను మెరుగు పరచాలి అనేవి దీన్ దయాళ్ అంత్యోదయ యోజన-నేశనల్ రూరల్ లైవ్ లీ హుడ్ స్ మిశన్ యొక్క లక్ష్యాలు గా ఉన్నాయి. అంతేకాకుండా, గృహహింస, మహిళల్లో విద్యః వ్యాప్తి, ఇంకా ఆడ– మగ మధ్య భేదభావం ప్రధానంగా తలెత్తే సమస్యలు, పోషణవిజ్ఞానం, పారిశుధ్య నిర్వహణ, ఆరోగ్యం తదితర అంశాల లో చైతన్యాన్ని తీసుకురావడం, ప్రవర్తన లో మార్పు కోసం అవసరమైన సమాచారాన్ని అందించడం వంటి వాటి ద్వారా మహిళా ఎస్ హెచ్ జి సభ్యుల కు సాధికారిత కల్పన దిశ గా కూడా ఈ మిశన్ పాటుపడుతున్నది.
ఇండియా- జపాన్ బిజినెస్ ఈవెంట్ లోప్రధాన మంత్రి శ్రీ నరేంద్ర మోదీ వ్యాఖ్య లు

నా మిత్రుడు, ప్రధాని శ్రీ కిశిదా గారు, ఇరు దేశాల ప్రతినిధులు, కేంద్ర మంత్రివర్గం లో నా సహచరులు, గుజరాత్ ఆర్థిక శాఖ మంత్రి శ్రీ కానుభాయి దేసాయి, ఇండియా– జపాన్ బిజినెస్ లీడర్స్ ఫోరమ్ కు చెందిన సభ్యులందరు, మీ అందరికి స్వాగతం. ప్రతి ఒక్కరి కి నమస్కారం. ప్రధాని శ్రీ కిశిదా గారికి మరియు జపాన్ నుంచి భారతదేశానికి విచ్చేసినటువంటి స్నేహితులు అందరి కి ఇదే హృద‌య‌పూర్వక స్వాగతం. రెండు సంవత్సరాల కు పైబడిన అంతరం తరువాత మనం భారతదేశానికి మరియు జపాన్ కు మధ్య శిఖర సమ్మేళనం స్థాయి సమావేశాల పరంపర ను మళ్లీ మొదలుపెట్టుకోగలుగుతున్నందుకు నాకు చాలా సంతోషం గా ఉంది. మన ఆర్థిక సంబంధాలు భారతదేశం– జపాన్ ప్రత్యేక వ్యూహాత్మక మరియు ప్రపంచ భాగస్వామ్యం తాలూకు అత్యంత బలమైన స్తంభం గా ఉన్నాయి. కోవిడ్ తరువాతి కాలం లో, ఆర్థికం గా తిరిగి కోలుకోవడం కోసం మరియు ఆర్థికపరమైనటువంటి భద్రత కోసం ఇండియా – జపాన్ ఇకనామిక్ పార్ట్ నర్ శిప్ అనేది ఈ ఇరు దేశాల కు మాత్రమే కాకుండా ఈ ప్రాంతానికి, ఇంకా ప్రపంచానికి కూడాను విశ్వాసాన్ని మరియు ప్రతిఘాతుకత్వాన్ని అందించగలదు. భారతదేశం లో విస్తృత స్థాయి లో చేపడుతున్నటువంటి సంస్కరణ లు మరియు మా ఉత్పత్తి తో ముడిపెట్టినటువంటి ప్రోత్సాహక పథకాలతో ఇదివరకటి కంటే చాలా అధికమైన సకారాత్మక ఇకోసిస్టమ్ రూపుదాల్చుతున్నది. ఎక్స్ లన్సి, భారతదేశం లో నేశనల్ ఇన్ ఫ్రాస్ట్రక్చర్ పైప్ లైను లో1.8 ట్రిలియన్ డాలర్ విలువయిన 9000కు పైగా పథకాలు ఉన్నాయి. అవి సహకారానికి అనేక అవకాశాల ను అందిస్తాయి. మా యొక్క ప్రయాసల లో జపాన్ కు చెందిన కంపెనీ లు ఉత్సాహవంతం గా పాలుపంచుకొంటాయని నేను ఆశిస్తున్నాను. మరి దీనికి గాను, మేం సైతం జపాన్ కంపెనీల కు భారతదేశం లో చేతనైన అన్ని విధాలు గాను సమర్థన ను అందించడం కోసం కట్టుబడి ఉన్నాం. మిత్రులారా, పురోగతి, సమృద్ధి మరియు భాగస్వామ్యం అనేవి భారతదేశం –జపాన్ సంబంధాల కు కేంద్ర స్థానం లో ఉన్నాయి. ఇరు దేశాల ఆర్థిక సంబంధాల ను ముందుకు తీసుకుపోవడం లో ఇండియా– జపాన్ బిజినెస్ లీడర్స్ ఫోరమ్ ఒక మహత్త్వపూర్ణమైనటువంటి భూమిక ను పోషించవలసి వుంది. దీనికి గాను, మిమ్ములను అందరిని నేను అభినందిస్తున్నాను, మరి మీకు నా శుభకామనల ను వ్యక్తం చేస్తున్నాను. చాలా చాలా ధన్యవాదాలు. అస్వీకరణ: ఇది ప్రధాన మంత్రి వ్యాఖ్యల కు ఉజ్జాయింపు అనువాదం. సిసలు వ్యాఖ్య లు హిందీ భాష లో చేయడం జరిగింది.
శ్రీలంక సెంట్రల్ బ్యాంకు వినియోగించుకున్న  1.1 బిలియన్ అమెరికన్ డాలర్ల  కరెన్సీ మార్పిడి సదుపాయం చెల్లుబాటు తేదీ పొడిగింపు ప్రతిపాదనకు కేంద్ర కేబినెట్ ఆమోదం

భారతీయ రిజర్వు బ్యాంకు నుంచి శ్రీలంక సెంట్రల్ బ్యాంకు వినియోగించుకున్న 1.1 బిలియన్ అమెరికన్ డాలర్ల కరెన్సీ మార్పిడి సదుపాయం చెల్లుబాటు తేదీని 2016, మార్చి నెల 8 వ తేదీ వరకు పొడిగించే ప్రతిపాదనకు కేంద్ర కేబినెట్ ఆమోదం తెలిపింది. (దీన్ని మార్చి 3, 2016 కు తిరిగి చెల్లించాల్సి ఉంది). ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ దీనికి ఆమోదం తెలిపిన నేపథ్యంలో ప్రత్యామ్నాయ ఏర్పాట్లు చేసుకునే వరకు శ్రీలంకకు తాత్కాలిక ఊరట లభించింది. అలాగే ఆ దేశం ఆర్థిక స్థిరత్వాన్ని దృఢపరచుకునేందుకు కూడా ఉపకరిస్తుంది. శ్రీలంక కు మూడు నెలల పాటు లేదా అంతర్జాతీయ ద్రవ్య నిధి(ఐఎంఎఫ్) ని ఉపయోగించుకునే వరకు(ఏది ముందు అయితే అది) 700 మిలియన్ అమెరికన్ డాలర్ల ప్రత్యేక మార్పిడి అందజేసేందుకు కూడా కేంద్ర కేబినెట్ ఆమోదం తెలిపింది. అమెరికా వడ్డీ రేట్ల ను పెంచడంతో 2015 నుంచి శ్రీలంక ఆర్థిక పరిస్థితిపై ప్రతికూల ప్రభావం పడింది. ఈ నేపథ్యంలో కేంద్ర కేబినెట్ తీసుకున్న నిర్ణయం శ్రీలంకకు ఆర్థిక స్థిరత్వాన్ని ఇవ్వడమే కాకుండా ఇరుదేశాల దౌత్య, ఆర్థిక సంబంధాలను మరింత బలోపేతం చేయనుంది. సార్క్ లో, దక్షిణాసియాలో భారత్ కు శ్రీలంక ముఖ్యమైన భాగస్వామ్య దేశంగా ఉంది.
దేశం లోని పేదల లో ప్రతి ఒక్కరి కి పక్కా ఇంటి ని సమకూర్చడం కోసం ప్రభుత్వం ముఖ్యమైన చర్యల ను తీసుకొంటోంది: ప్ర‌ధాన మంత్రి

దేశం లోని పేద ప్రజల లో ప్రతి ఒక్కరి కి పక్కా ఇంటి ని సమకూర్చడం కోసం ప్రభుత్వం మహత్త్వపూర్ణమైన చర్యల ను తీసుకొంటోంది అని ప్ర‌ధాన మంత్రి శ్రీ న‌రేంద్ర మోదీ అన్నారు. పిఎం ఆవాస్ యోజన లో భాగం గా మూడు కోట్ల కు పైగా గృహాల ను నిర్మించడం జరిగింది అని కూడా ఆయన తెలిపారు. ఆ ఇళ్ల కు ప్రాథమిక సౌకర్యాలన్నిటి ని కలగజేయడమైంది; అవి మహిళ ల సశక్తీకరణ కు ప్రతీక గా ఉన్నాయి. ప్రధాన మంత్రి ఒక ట్వీట్ లో – దేశం లో ప్రతి పేద వ్యక్తి కి పక్కా ఇంటి ని ఇవ్వాలనే సంకల్పాన్ని నెరవేర్చడం లో మేం ఒక ముఖ్యమైనటువంటి మైలురాయి ని చేరాం. ప్రజల భాగస్వామ్యం తోనే మూడు కోట్ల కు పైగా ఇళ్ల నిర్మాణం సాధ్యపడింది. ప్రాథమిక సౌకర్యాల తో కూడినటువంటి ఈ ఇళ్లు మహిళ ల సశక్తీకరణ కు ప్రతీక గా మారాయి.’’ అని పేర్కొన్నారు.
ఖాయిలా ప‌డ్డ‌/న‌ష్టాల‌తో న‌డుస్తున్న కేంద్ర ప్ర‌భుత్వ రంగ సంస్థ‌లను నిర్ణీత కాలం లోప‌ల మూసివేయ‌డం మ‌రియు స్థిరాస్తులు, చ‌రాస్తుల విక్ర‌యానికి సంబంధించి స‌వ‌రించినటువంటి మార్గ‌ద‌ర్శ‌క సూత్రాల‌కు ఆమోదం తెలిపిన మంత్రివ‌ర్గం

ఖాయిలా ప‌డ్డ‌/న‌ష్టాల‌తో న‌డుస్తున్న కేంద్ర ప్ర‌భుత్వ రంగ సంస్థ‌లను (సిపిఎస్ ఇ లు) నిర్ణీత కాలం లోప‌ల‌ మూసివేయ‌డానికి మ‌రియు స్థిరాస్తులను, చ‌రాస్తులను విక్ర‌యించడానికి సంబంధించి డిపార్ట్‌మెంట్ ఆఫ్ ప‌బ్లిక్ ఎంట‌ర్‌ప్రైజెస్ (డిపిఇ) స‌వ‌రణలు చేసిన మార్గ‌ద‌ర్శ‌క సూత్రాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు జ‌రిగిన కేంద్ర మంత్రివ‌ర్గ స‌మావేశం ఆమోదాన్ని తెలిపింది. స‌వ‌రించిన మార్గ‌ద‌ర్శ‌క సూత్రాలు ఖాయిలా పడ్డ/న‌ష్టాల‌లో ఉన్న సిపిఎస్ఇ ల మూసివేత ప్ర‌ణాళిక‌ల‌ను అమ‌లుప‌ర‌చ‌డంలో జ‌రుగుతున్న జాప్యాల‌ను త‌గ్గిస్తాయి. 2016 సెప్టెంబ‌ర్ నెల‌లో డిపిఇ జారీ చేసిన మార్గ‌ద‌ర్శ‌క సూత్రాల స్థానంలో తాజా మార్గ‌ద‌ర్శ‌క సూత్రాలు అమ‌ల‌వుతాయి. సిపిఎస్ఇ ల మూసివేత‌కు ఉద్దేశించిన వివిధ ప్ర‌క్రియ‌లు, విధానాలు త్వ‌రిత‌ గ‌తిన పూర్తి చేయ‌డానికి ఒక స్థూల‌మైన ఫ్రేమ్ వ‌ర్క్ ఈ మార్గ‌ద‌ర్శ‌క సూత్రాలలో పొందుపరచబడింది. మూసివేత ప్ర‌క్రియ‌ తాలూకు ముఖ్య‌ ఘ‌ట్టాలు వీటిలో పేర్కొన‌బ‌డ్డాయి. సంబంధిత మంత్రిత్వ శాఖ‌లు/విభాగాల బాధ్య‌త‌ల రూపురేఖలు, నిర్ధిష్ట కాలావ‌ధి వంటివి ఇందులో భాగంగా ఉంటాయి. సిపిఎస్ ఇ లు మరియు పాలక మంత్రిత్వ శాఖ/విభాగాలు తీసుకోవలసిన ముందస్తు సన్నాహక చర్యలు ఏమిటన్నది, మూసివేత ప్రణాళికను సిద్ధం చేయడం, మూసివేత సందర్భంలో సిపిఎస్ఇ యొక్క శాసనసంబంధ మరియు ఇతర బాధ్యతలను నెరవేర్చే తతంగం, మూసివేత‌కు గురి అయ్యే సిపిఎస్ఇ ల స్థిరాస్తులను, చ‌రాస్తుల‌ను కాల‌బ‌ద్ధ ప్ర‌ణాళిక‌తో విక్ర‌యించేందుకు సంబంధించి విధానాలు కూడా ఇందులో ఉంటాయి. మూసివేత‌ కు లోన‌య్యే సిపిఎస్ఇ ల‌కు చెందిన భూమి ని గృహ నిర్మాణం మ‌రియు ప‌ట్ట‌ణ వ్య‌వ‌హారాల మంత్రిత్వ శాఖ కు చెందిన తత్సంబంధిత మార్గ‌ద‌ర్శ‌క సూత్రాలకు అనుగుణంగా త‌క్కువ ఖ‌ర్చులో పూర్తి అయ్యే గృహ నిర్మాణం కోసం వినియోగించుకోవాల‌న్న‌ది ఈ మార్గ‌ద‌ర్శ‌క సూత్రాల యొక్క ప్ర‌థ‌మ ప్రాధాన్యంగా ఉంటుంది. ఈ విధమైన సిపిఎస్ఇ ల‌లో ఉద్యోగులు ప‌ని చేస్తున్న కార‌ణంగా, మూసివేత వ‌ల్ల వారికి ఎటువంటి ఇక్క‌ట్లు క‌ల‌గ‌జేయ‌కూడ‌ద‌ని ప్ర‌భుత్వం నిర్ణ‌యించింది. వర్కర్లకు వారు పనిచేస్తున్న పే స్కేల్ తో నిమిత్తం లేకుండా 2007 నోష‌న‌ల్ పే స్కేల్ ను బ‌ట్టి విఆర్ ఎస్ ఇచ్చే విధంగా ఒక ఏక‌ రీతి విధానాన్ని ప్ర‌స్తుతం నిర్దేశించ‌డ‌మైంది. ఖాయిలా ప‌డ్డ‌/ న‌ష్టాల‌లో ఉన్న అన్ని సిపిఎస్ఇ ల‌కు ఈ మార్గ‌ద‌ర్శ‌క సూత్రాలు వర్తిస్తాయి. ఎలాగంటే – ఈ సిపిఎస్ఇ ల‌ మూసివేత కోసం సిసిఇఎ/ మంత్రివ‌ర్గం నుండి ఆమోదాన్ని/ సూత్ర‌ప్రాయ‌మైన ఆమోదాన్ని అడ్మినిస్ట్రేటివ్ మినిస్ట్రీ/డిపార్ట్‌మెంట్ లు పొందడం జరిగింది; లేదా సదరు సిపిఎస్ ఇ ని మూసివేయాలని అడ్మినిస్ట్రేటివ్ మినిస్ట్రీ/డిపార్ట్‌మెంట్ నిర్ణయించిన మీదట సంబంధిత ప్రాధికార సంస్థ నుండి ఆమోదాన్ని పొందే ప్ర‌క్రియ కొనసాగుతోంది. తక్కువ ఖర్చుతో కూడిన ఇళ్ల నిర్మాణానికి ప్రాధాన్యాన్ని ఇవ్వ‌డం ద్వారా- ఖాయిలా ప‌డ్డ‌/న‌ష్టాల‌తో న‌డుస్తూ మూసివేత కు గురి కానున్న సిపిఎస్ ఇ ల భూభాగాలు- గృహ నిర్మాణం మరియు పట్టణ వ్యవహారాల మంత్రిత్వ శాఖ నిర్వహిస్తున్నటువంటి, ప్ర‌భుత్వ ప్ర‌తిష్టాత్మ‌క కార్య‌క్ర‌మ‌ం అయినటువంటి అఫార్డ‌బుల్ హౌసింగ్ కై అందుబాటు లోకి రాగ‌ల‌వు.
ఎన్నిక‌ల లో గెలిచినందుకు కెన‌డా ప్ర‌ధాని శ్రీ జ‌స్టిన్ ట్రూడో ను అభినందించిన ప్ర‌ధాన మంత్రి

కెన‌డా ప్ర‌ధాని శ్రీ జ‌స్టిన్ ట్రూడో ఎన్నిక‌ల లో గెలిచినందుకు గాను ఆయ‌న కు ప్ర‌ధాన మంత్రి శ్రీ న‌రేంద్ర మోదీ ఈ రోజు న అభినందన లు తెలిపారు. ‘‘శ్రీ జ‌స్టిన్ ట్రూడో, ఇవే నా అభినంద‌న‌లు. బ‌హుళ‌త్వం ప‌ట్ల, ప్ర‌జాస్వామ్యం పట్ల బ‌ల‌మైన వ‌చ‌న బ‌ద్ధ‌త తో, ఉమ్మ‌డి విలువ‌ల తో కెన‌డా మ‌రియు భార‌త‌దేశం సంధానింపబ‌డి ఉన్నాయి. ద్వైపాక్షిక సంబంధాల ను మ‌రింత గా బ‌లోపేతం చేసుకొనేందుకు క‌ల‌సి ప‌ని చేయాలని నిరీక్షిస్తున్నాను’’ అని ప్ర‌ధాన మంత్రి ఒక సందేశం లో పేర్కొన్నారు.
ప్ర‌ధాన‌ మంత్రి కి మరియు యుఎస్ఎ అధ్య‌క్షుని కి మ‌ధ్య టెలిఫోన్ ద్వారా జరిగిన సంభాష‌ణ‌

అమెరికా సంయుక్త రాష్ట్రాల అధ్య‌క్షుడు మాన్య శ్రీ డొనాల్డ్ ట్రంప్ తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. అమెరికా అధ్య‌క్షుడు శ్రీ డొనాల్డ్ ట్రంప్ గ్రూప్ ఆఫ్ 7 కు అమెరికా అధ్య‌క్ష‌ పదవి ని గురించి మాట్లాడుతూ, ఈ సమూహం యొక్క పరిధి ని ఇప్పుడు ఉన్నటువంటి స‌భ్య‌త్వ దేశాల‌ కు మించి విస్త‌రించి భారతదేశం సహా ఇతర ముఖ్య దేశాల‌ను చేర్చుకోవాల‌నివుందంటూ త‌న అభిలాష ను వ్యక్తం చేశారు. ఈ సందర్భం లో ఆయ‌న , అమెరికా లో జ‌ర‌గబోయే త‌దుపరి జి-7 శిఖర సమ్మేళనాని కి హాజ‌రుకావ‌ల‌సింది గా ప్ర‌ధాన‌ మంత్రి శ్రీ న‌రేంద్ర మోదీ ని ఆహ్వానించారు. అధ్యక్షుడు శ్రీ ట్రంప్ ను ఆయన యొక్క సృజ‌నాత్మ‌కమైనటువంటి మరియు దూర‌ దృష్టి తో కూడినటువంటి వైఖ‌రి ని ప్ర‌ధాన‌ మంత్రి శ్రీ న‌రేంద్ర‌ మోదీ కొనియాడుతూ, ఒక విస్తృతమైన వేదిక ను ఏర్పాటు చేయడమనేది కోవిడ్ అనంత‌ర ప్ర‌పంచం లో ఆవిష్కారమయ్యే వాస్త‌విక ప‌రిస్థితుల‌ కు అనుగుణం గా ఉండగల‌దన్నారు. ప్ర‌తిపాదిత శిఖర సమ్మేళనం సఫలం అయ్యేటట్టు యుఎస్ఎ మరియు ఇత‌ర దేశాల‌ తో క‌ల‌సి కృషి చేయ‌డం అంటే అది భారతదేశాని కి సంతోషమే అని ప్ర‌ధాన‌ మంత్రి అన్నారు. యుఎస్ లో ప్రస్తుతం చెలరేగుతున్న సామాజిక అశాంతి పట్ల ప్ర‌ధాన‌ మంత్రి ఆందోళ‌న ను వ్య‌క్తం చేస్తూ, ప‌రిస్థితి కి సత్వర పరిష్కారం లభించాలి అంటూ అందుకుగాను తన తరఫు నుండి శుభాకాంక్ష‌ల ను వ్య‌క్తం చేశారు. ఇరువురు నేత లు ఉభ‌య దేశాల‌ లోని కోవిడ్-19 స్థితి, భారతదేశం-చైనా స‌రిహ‌ద్దు లో నెలకొన్న ప‌రిస్థితి మరియు ప్ర‌పంచ ఆరోగ్య సంస్థ‌ లో సంస్క‌ర‌ణ‌ ల ఆవ‌శ్య‌క‌త వంటి ఇతర సమయోచిత అంశాల‌పై వారి వారి అభిప్రాయాల‌ ను ఒకరి తో మరొకరు వ్యక్తం చేసుకొన్నారు. అధ్య‌క్షుడు శ్రీ ట్రంప్ ఈ ఏడాది ఫిబ్ర‌వ‌రి లో భార‌త‌దేశాన్ని తాను సందర్శించడాన్ని ఉత్సాహం గా గుర్తు తెచ్చుకొన్నారు. ఆ సందర్శన ఎన్నో ర‌కాలు గా చ‌రిత్రాత్మ‌కం, చిర‌స్మ‌ర‌ణీయ‌ం అని ప్ర‌ధాన‌ మంత్రి శ్రీ న‌రేంద్ర మోదీ పేర్కొంటూ, ఆ సందర్శన ద్వైపాక్షిక సంబంధాల‌ కు ఒక కొత్త హుషారు ను జతపరచింద‌ని కూడా అన్నారు. ఇదివరకు ఎరుగనటువంటి ఉత్సాహం తోను, మన:పూర్వకం గాను సాగినటువంటి ఈ సంభాష‌ణ భార‌త‌దేశం- అమెరికా సంబంధాల తాలూకు ప్రత్యేక స్వభావాన్ని ప్రతిబింబించింది; అలాగే, ఈ సంభాషణ ఇరువురు నాయకుల మధ్య గల పరస్పర గౌరవాన్ని మరియు స్నేహాన్ని కూడా చాటిచెప్పింది.
భారతదేశం జి20 కి అధ్యక్ష స్థానాన్ని స్వీకరించడం కోసం జరుగుతున్నసన్నాహాల కు, అలాగే జి20 సచివాలయం ఏర్పాటు కు, తత్సంబంధి సిబ్బంది కూర్పున కు ఆమోదం తెలిపినమంత్రిమండలి

జి20 సచివాలయాన్ని మరియు ఆ సంస్థ తాలూకు నివేదన విభాగాల ను ఏర్పాటు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదాన్ని తెలిపింది. జి20 కి భారతదేశం త్వరలోనే అధ్యక్షత వహించి సారథ్యాన్ని చేపట్టనుండడం తో అనంతరం తీసుకొనేటటువంటి విధానపరమైన నిర్ణయాల సమగ్ర అమలు కు జి20 సచివాలయం పూచీపడనుంది. భారతదేశం 2022వ సంవత్సరం డిసెంబర్ 1వ తేదీ మొదలుకొని 2023వ సంవత్సరం నవంబర్ 30వ తేదీ వరకు జి20 కి అధ్యక్ష బాధ్యత ను నిర్వహించనుంది. 2023వ సంవత్సరం లో భారతదేశం లో జరిగే జి20 శిఖర సమ్మేళనం తో భారతదేశం అధ్యక్ష బాధ్యత ముగుస్తుంది. జి20 అనేది అంతర్జాతీయం గా ఆర్థిక పరమైనటువంటి సహకారాని కి ఉద్దేశించిన మరియు ప్రపంచం లో ఆర్థిక వ్యవహారాల పాలన లో ఒక ముఖ్యమైన పాత్ర ను పోషించేటటువంటి ఒక ప్రధానమైన వేదిక గా ఉన్నది. వాడుక ప్రకారం, జి20 కి భారతదేశం అధ్యక్షత తాలూకు జ్ఞాన పరమైన/విషయ పరమైన, సాంకేతిక పరమైన, ప్రసార మాధ్యమాల కు సంబంధించిన, భదత్ర పరమైన, ఇంకా లాజిస్టిక్ పరమైనటువంటి అంశాల తో ముడిపడిన కార్యాల ను పూర్తి చేయడం కోసం జి20 సచివాలయాన్ని ఏర్పాటు చేయడం జరుగుతున్నది. దీనిని విదేశీ వ్యవహారాల మంత్రిత్వ శాఖ, ఆర్థిక మంత్రిత్వ శాఖ, ఇంకా ఇతర సంబంధిత మంత్రిత్వ శాఖ లు/విభాగాల కు చెందిన అధికారులు మరియు సిబ్బంది కి తోడు గా డమేన్ నాలెడ్జ్ ఎక్స్ పర్ట్ స్ నడుపుతారు. ఈ సెక్రటేరియట్ 2024వ సంవత్సరం ఫిబ్రవరి వరకు విధుల ను నిర్వహిస్తుంది. ఈ సచివాలయాని కి ప్రధాన మంత్రి అధ్యక్షత వహించే ఒక అత్యున్నత సంఘం మార్గదర్శకత్వాన్ని అందించనుంది. ఈ అత్యున్నత సంఘం లో ఆర్థిక మంత్రి, హోం మంత్రి, విదేశీ వ్యవహారాల శాఖ మంత్రి, జి20 శెర్ పా (వాణిజ్యం & పరిశ్రమ, వస్త్రాలు, వినియోగదారు వ్యవహారాలు, ఆహారం, ఇంకా సార్వజనిక వితరణ శాఖ మంత్రి) కూడా ఉంటారు. ఈ సంఘం జి20 అధ్యక్ష హోదా లో నడుచుకొనే భారతదేశాని కి మొత్తం మీద మార్గదర్శకత్వాన్ని అందిస్తుంది. ఇంకా, జి20 కు సంబంధించిన అన్ని సన్నాహాల ను పర్యవేక్షించడం కోసం మరియు అత్యున్నత సంఘాని కి నివేదించడం కోసం ఒక సమన్వయ సంఘాన్ని కూడా ఏర్పాటు చేయడం జరుగుతుంది. జి20 సచివాలయం బహుళ పక్ష వేదికల లో ప్రపంచ అంశాల పై భారతదేశం నాయకత్వం నెరపడం కోసం జ్ఞానం ఇంకా, ప్రావీణ్యం సహా దీర్ఘకాలిక కెపాసిటీ బిల్డింగ్ కు మార్గాన్ని సుగమం చేస్తుంది.
ప‌శ్చిమ బెంగాల్ లోని దుర్గాపుర్ ను 2019వ సంవ‌త్స‌రం ఫిబ్ర‌వ‌రి 2వ తేదీ న సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్ర‌వ‌రి 2వ తేదీ నాడు ప‌శ్చిమ బెంగాల్ లోని దుర్గాపుర్ ను సంద‌ర్శించ‌నున్నారు. ఈ సంద‌ర్భం గా ఆయ‌న అణ్డాల్- సాయింథియా- పాకుడ్-మాల్దా మ‌రియు ఖానా-సాయింథియా సెక్ష‌న్ ల‌లో 294 కిలో మీట‌ర్ల పొడ‌వున పూర్తి అయిన విద్యుదీక‌రించిన రైలు మార్గాన్ని దేశ ప్ర‌జ‌ల‌ కు అంకితం చేయ‌నున్నారు. ఈ సెక్ష‌న్ విద్యుదీక‌రణ ఫ‌లితం గా ఉత్త‌ర భార‌త‌దేశాని కి, అలాగే ఈశాన్య భార‌తావ‌ని కి బొగ్గు ను, కంక‌ర రాళ్ల ను అంత‌రాయం ఉండని విధంగా ర‌వాణా చేయడం సుల‌భ‌త‌రం కానుంది. ఆయ‌న ఇర‌వై కిలో మీట‌ర్ల పొడ‌వున్న హిజ్ లీ-నారాయ‌ణ్‌గఢ్ మూడో లైను ను కూడా దేశ ప్ర‌జ‌ల‌ కు అంకితం చేస్తారు.
మాజీ ప్ర‌ధాని శ్రీ ఛౌద‌రి చ‌ర‌ణ్ సింగ్ జ‌యంతి సంద‌ర్భంగా ఘ‌న నివాళి ఘ‌టించిన ప్ర‌ధాని శ్రీ న‌రేంద్ర మోదీ

మాజీ ప్ర‌ధాని శ్రీ ఛౌద‌రి చ‌ర‌ణ్ సింగ్ జ‌యంతిని పుర‌స్క‌రించుకొని ప్ర‌ధాని శ్రీ న‌రేంద్ర మోదీ ఘ‌న నివాళి ఘ‌టించారు. ఈ సంద‌ర్భంగా శ్రీ చ‌ర‌ణ్ సింగ్ సేవ‌ల‌ను ప్ర‌ధాని గుర్తు చేశారు. ఆయ‌న దేశానికి అంకిత‌భావంతో సేవ‌లందించార‌ని ప్ర‌ధాని అన్నారు. గ్రామీణ ప్రాంతాల అభివృద్ధి కోసం చిత్త‌శుద్ధితో అవిశ్రాంతంగా ప‌ని చేశార‌ని, రైతుల హ‌క్కుల‌కోసం పోరాటం చేశార‌ని ఈ సంద‌ర్భంగా ప్ర‌ధాని గుర్తు చేశారు.
కోవిడ్-19 పై పోరాటానికి రూ.3100 కోట్లు కేటాయించిన పిఎం కేర్స్ ఫండ్ ట్రస్ట్

కోవిడ్-19పై పోరాటానికి పిఎంకేర్స్ నిధి నుంచి రూ.3100 కోట్లు కేటాయించాలని పిఎం కేర్స్ (అత్యవసర పరిస్థితిలో ప్రధానమంత్రి పౌర సహాయ, పునరావాస కార్యక్రమం) ఫండ్ ట్రస్ట్ నిర్ణయించింది. ఆ రూ.3100 కోట్లలో రూ.2000 కోట్లు వెంటిలేటర్ల కొనుగోలుకు, రూ.1000 కోట్లు వలస కార్మికుల రక్షణకు, రూ.100 కోట్లు వాక్సిన్ అభివృద్ధి కార్యకలాపాల మద్దతుకు కేటాయిస్తారు. గౌరవ ప్రధానమంత్రి (ఎక్స్ అఫీషియో) నాయకత్వంలో రక్షణ, హోం, ఆర్థిక శాఖ మంత్రులు ఇతర ఎక్స్ అఫీషియో సభ్యులుగా మార్చి 27న ట్రస్ట్ ఏర్పడింది. కోవిడ్-19పై భారత పోరాటానికి మద్దతుగా పిఎంకేర్స్ ఫండ్ కు ఉదారంగా విరాళాలందించిన దాతలందరికీ ఈ ప్యాకేజి ప్రకటించిన సందర్భంగా ప్రధానమంత్రి కృతజ్ఞతలు తెలిపారు. ఎ) 50 వేల వెంటిలేటర్లు దేశవ్యాప్తంగా కోవిడ్-19 కేసులను దీటుగా ఎదుర్కొనేందుకు మౌలిక వసతులు పెంచడం లక్ష్యంగా పిఎం కేర్స్ నిధి నుంచి రూ.2000 కోట్ల వ్యయంతో 50 వేల మేడ్ ఇన్ ఇండియా వెంటిలేటర్లు కొనుగోలు చేస్తారు. కోవిడ్-19 బారిన పడి ప్రమాదకర పరిస్థితిని ఎదుర్కొంటున్న వారికి మెరుగైన చికిత్స అందించేందుకు ఈ వెంటిలేటర్లను అన్ని రాష్ర్టాలు/ కేంద్రపాలిత ప్రాంతాల ఆస్పత్రులకు అందచేస్తారు. బి) వలస కార్మికుల సహాయ చర్యలు వలస కార్మికుల కోసం ప్రస్తుతం తీసుకున్న సంక్షేమ చర్యలను మరింత పటిష్ఠం చేయడం కోసం పిఎం కేర్స్ నిధి నుంచి రూ.1000 కోట్లు రాష్ట్రప్రభుత్వాలు/ కేంద్రపాలిత ప్రాంతాలకు ఏకమొత్తంలో సహాయంగా అందిస్తారు. వలస కార్మికులకు బస ఏర్పాటు, ఆహారం సరఫరా, వైద్య సహాయం అందించేందుకు, వారి ప్రయాణం ఏర్పాట్లు చేయడానికి ప్రస్తుతం చేస్తున్న కృషిని పటిష్ఠం చేయడానికి జిల్లా కలెక్టర్లు/ మునిసిపల్ కమిషనర్లకు నిధులు అందించడం కోసం రాష్ట్రప్రభుత్వాలు/ కేంద్రపాలిత ప్రాంతాలకు ఈ నిధులు కేటాయిస్తారు. రాష్ట్రప్రభుత్వాలు/ కేంద్రపాలిత ప్రాంతాలకు నిధుల కేటాయింపులో పరిగణనలోకి తీసుకునే అంశాలు…(ఎ) 2011 జనాభా లెక్కల ఆధారంగా రాష్ట్రం/ కేంద్రపాలిత ప్రాంతం జనాభా – 50% వెయిటేజి (బి) తాజా గణాంకాల ప్రకారం ఆ తేదీ నాటికి కోవిడ్-19 కేసులు – 40% వెయిటేజి (సి) అన్ని రాష్ర్టాలు/ కేంద్రపాలిత ప్రాంతాలకు కనీస మౌలిక నిధి హామీ కింద సమాన వాటా – 10% వెయిటేజి పరిగణనలోకి తీసుకుంటారు. రాష్ట్రప్రభుత్వాలు/ కేంద్రపాలిత ప్రాంతాల వైపరీత్య సహాయ కమిషనర్ ద్వారా జిల్లా కలెక్టర్/ జిల్లా మెజిస్ర్టేట్/ మునిసిపల్ కమిషనర్లకు ఈ నిధులు అందచేస్తారు. సి) టీకా మందు అభివృద్ధి కోవిడ్-19పై పోరాటానికి చక్కని టీకా మందు అత్యంత అవసరం. అలాంటి అత్యాధునికమైన టీకా మందు డిజైన్, అభివృద్ధిలో భారత విద్యావేత్తలు, స్టార్టప్ లు, పరిశ్రమ సంఘటితం అయ్యారు. ఆ టీకా మందు డిజైనర్లు, డెవలపర్లకు మద్దతు ఇచ్చేందుకు పిఎం కేర్స్ నిధి నుంచి రూ.1000 కోట్లు అందచేస్తారు. కీలకమైన అలాంటి టీకా మందు అభివృద్ధికి సహాయ హస్తంగా అందిస్తున్న ఈ నిధిని ముఖ్య శాస్ర్తీయ సలహాదారు పర్యవేక్షణలో ఉపయోగిస్తారు.